Sklep Sodišča (deseti senat) z dne 7. februarja 2013 –
Gentile
(Zadeva C‑499/12)
„Predlog za sprejetje predhodne odločbe – Listina Evropske unije o temeljnih pravicah – Potreba po navezavi na pravo Unije – Očitna nepristojnost Sodišča“
1.                     Vprašanja za predhodno odločanje – Pristojnost Sodišča – Meje – Presoja skladnosti nacionalnega prava s pravom Unije – Izključitev – Predložitev vseh ustreznih elementov razlage prava Unije nacionalnemu sodišču – Vključitev (člen 267 PDEU) (Glej točko 10.)
2.                     Vprašanja za predhodno odločanje – Pristojnost Sodišča – Meje – Predlog za razlago Listine Unije o temeljnih pravicah – Predmet nacionalnega spora, ki nima nobene navezave na pravo Unije – Nacionalna zakonodaja na področju stroškov postopka, ki določa, da se nagrada odvetniku, ki zastopa osebe, ki jim odobri pravna pomoč, zmanjša za polovico – Zakonodaja, s katero se ne izvaja pravo Unije – Nepristojnost Sodišča (člen 6(1) PEU; člen 267 PDEU; Listina Evropske unije o temeljnih pravicah, člena 47 in 51(1); Poslovnik Sodišča, člen 53(2)) (Glej točke od 12 do 16.)
Predmet
Predlog za sprejetje predhodne odločbe – Tribunale di Tivoli – Razlaga člena 47, tretji odstavek, Listine Evropske unije o temeljnih pravicah in člena 6 Evropske konvencije o varstvu človekovih pravic in temeljnih svoboščin v povezavi s členom 6 PEU in 52(3) Listine o temeljnih pravicah – Pravna pomoč – Nacionalna ureditev, ki določa, da se nagrade za svetovanje zmanjšajo za polovico, če se stranki odobri pravna pomoč.
Izrek
Sodišče Evropske unije je očitno nepristojno za odgovor na vprašanja Tribunale di Tivoli (Italija).